מאג'ד חסן

מאג'ד חסן (בערבית: ماجد حسن; נולד ב-1 באוגוסט 1992 בדובאי שבאיחוד האמירויות הערביות) הוא כדורגלן אמירתי המשחק בעמדת הקשר האחורי בקבוצת שארג'ה מליגת העל של איחוד האמירויות הערביות ובנבחרת איחוד האמירויות.

קריירת מועדונים 
חסן גדל במחלקת הנוער של שבאב אל-אהלי. הוא החל את הקריירה המקצוענית שלו בקבוצה הבוגרת של המועדון במסגרת ליגת העל של איחוד האמירויות הערביות בשנת 2010, ובסך הכל ערך 175 הופעות ליגה במדי המועדון, בהן הבקיע ארבעה שערים.

ב-1 ביולי 2022 חתם בשארג'ה מליגת העל של איחוד האמירויות הערביות.

קריירה בינלאומית 
ב-24 בפברואר 2012 ערך חסן את הופעת הבכורה שלו בנבחרת איחוד האמירויות, בניצחון 3-0 על נבחרת פלסטין במשחק ידידות. ב-8 בינואר 2013 הבקיע את שער הבכורה שלו בנבחרת, בניצחון 2-1 על נבחרת בחריין במסגרת גביע המפרץ לאומות.

בנוסף היה חלק מסגל הנבחרת הבוגרת בטורנירים גביע אסיה 2015, בו ערך שלוש הופעות, וגביע אסיה 2019, בו ערך שלוש הופעות גם כן.

קישורים חיצוניים

הערות שוליים 

כדורגלנים אמירתים
קשרי כדורגל אמירתים
כדורגלני שבאב אל-אהלי דובאי
כדורגלני נבחרת איחוד האמירויות הערביות
כדורגלני גביע אסיה 2015
כדורגלני גביע אסיה 2019
אמירתים שנולדו ב-1992